Sjednica Školskog odbora 10. srpnja 2023. i zaključci sa sjednice

Dnevni red

1. Usvajanje Zapisnika s prethodne sjednice.
2. Projekt preraspodjele prostora i adaptacije škole (novi prijedlog), mogućnosti, poteškoće, rješenja.
3. Školska knjižnica – usvajanje Odluke o provođenju redovitog otpisa knjižnične građe.
4. Pravilnik o radu – sukladno novom Zakonu o radu.
5. Nova radna mjesta.
6. Udžbenici.
7. Izvješće na kraju nastavne godine.
8. Rebalans proračuna.
9. Prijedlozi…

Predsjednica Školskog odbora

Marija Škabić, dipl. učit.

Zaključci

1. Jednoglasno je usvojen Zapisnik sa sjednice ŠO održane 11. travnja 2023.
2. Za školski projekt adaptacije škole čeka se suglasnost HEP-a., što je važan segment jer se odnosi na plan raspodjele energije u cijeloj državi, a to traje. To je nepovoljno za projekt jer ishodovanje suglasnosti prethodi svim naknadnim radovima na projektu.
3. Jednoglasno je usvojena je Odluka o provođenju knjižnične građe kako bi se u zakonskim rokovima proveo navedeni otpis.
4. Jednoglasno je usvojen Pravilnik o radu, sukladno Zakonu i radu.
5. Dobivena je suglasnost Općine Marčana o uvećanju radnog vremena za učiteljicu u Produženom boravku s obzirom na to da ukupan broj učenika u PB treba dvije učiteljice na puno radno vrijeme. Broj djece je 43, a dosadašnje radno vrijeme učiteljica obuhvaćao je jednu učiteljicu na puno radno vrijeme i jednu na pola radnoga vremena.

Učiteljice rade na neodređeno i puno radno vrijeme te je ŠO suglasan s navedenim.

Školski je odbor upoznat s ostalim suglasnostima za nova radna mjesta:

-učiteljica u 1. razredu (odlazak u mirovinu dosadašnje učiteljice 1. rujna 2023.)

-stručni suradnik-pedagog na pola radnog vremena

-pola radnog vremena za kuharicu.

Škola će provesti proceduru zapošljavanja te zatražiti prethodnu suglasnost Školskog odbora.

1. Učenici su vratili udžbenike za koje su bili zaduženi, a u tijeku je javna nabava udžbenika. Udžbenici se financiraju Državnim proračunom, odnosno sve račune plaća Ministarstvo, a od ove godine uvedena je aplikacija Carnet Sigma, u koju će se uvoditi svi računi koji se odnose na nabavu udžbenika.

Dodatni nastavni materijal financiraju roditelji ili neki drugi izvori, npr. Socijalni program Općine i sl.

Udžbenici će biti dostavljeni u školu prije početka nastave.

1. Ravnateljica je podnijela kratko izvješće na završetku nastavne godine, a Izvješće o radu u školskoj godini 2022./2023. sastavni je dio sjednice Školskog odbora na kojoj se usvaja Godišnji plan i program te Školski kurikulum.
2. Što se rebalansa Proračuna tiče, odnosno Prvih izmjena i dopuna Financijskog plana za 2023. i projekcija za 2024. i 2025. s obrazloženjem, prema informaciji od strane osnivača, navedeno se prebacuje na termin za nekoliko dana, tj. u idućem tjednu.
3. Nije bilo prijedloga.